ഇങ്ങനെയൊക്കെ ചെയ്യാമോ? അധ്യാപികമാരുടെ ഡാന്സ് വൈറലായി പിന്നാലെ വിദ്യാഭ്യാസ വകുപ്പിന്റെ സമ്മാനം വീഡിയോ വൈറല് ഓണ്ലൈന് ക്ലാസില് കുട്ടികളെ സജീവമാക്കാന് ഡാന്സും പാട്ടുമായി എത്തുന്ന അധ്യാപികമാരെ നമ്മള് കാണാറുണ്ട്. എന്നാല് ഡാന്സ് ചെയ്തതിന്റെ പേരില് സസ്പെന്ഷന് കിട്ടിയിരിക്കുകയാണ് കുറച്ച് അദ്ധ്യാപികമാര്ക്ക്. ആഗ്ര ജില്ലയിലെ അച്ച്നേരാ ബ്ലോക്കിലെ സാധന് ഗവ. പ്രൈമറി സ്കൂളിലാണ് സംഭവം. ആളൊഴിഞ്ഞ ക്ലാസ്മുറിയില് സിനിമാപ്പാട്ട് വെച്ച് ഡാന്സ് ചെയ്ത അധ്യാപികമാര്ക്കാണ് സസ്പെന്ഷന് ലഭിച്ചിരിക്കുന്നത്. മേനു ലെഹങ്കാ ലേ ദേ എന്ന സിനിമാ പാട്ട് ഉച്ചത്തില് വെച്ചാണ് അധ്യാപികമാര് നൃത്തം ചെയ്തത്. ഓണ്ലൈന് ക്ലാസ് നടത്താന് ഉപയോഗിക്കുന്ന സംവിധാനം ഉപയോഗിച്ചാണ് നൃത്തം ഷൂട്ട് ചെയ്തത് എന്നാണ് പ്രിന്സിപ്പലിന്റ റിപ്പോര്ട്ട്. മാര്ച്ചില് ഷൂട്ട് ചെയ്ത വീഡിയോ കഴിഞ്ഞ ദിവസമാണ് സോഷ്യല് മീഡിയയില് ഷെയര് ചെയ്തത്. ക്ലാസ് മുറിയിലെ ഡാന്സ് അതിവേഗം വൈറലായിരുന്നു. തുടര്ന്നാണ് വിദ്യാഭ്യാസ വകുപ്പിന്റെ നടപടി. അധാര്മ്മിക പ്രവൃത്തിയാണ് ഇതെന്ന് വ്യക്തമാക്കിയാണ് അഞ്ച് അധ്യാപികമാരെ സസ്പെന്റ് ചെയ്തത്. അധ്യാപികമാരോട് വിശദീകരണം ചോദിച്ചു. The post ഇങ്ങനെയൊക്കെ ചെയ്യാമോ? അധ്യാപികമാരുടെ ഡാന്സ് വൈറലായി പിന്നാലെ വിദ്യാഭ്യാസ വകുപ്പിന്റെ സമ്മാനം വീഡിയോ വൈറല് appeared first on RashtraDeepika.